Komission lausunto EY:n perustamissopimuksen 251 artiklan 2 kohdan kolmannen alakohdan c alakohdan nojalla Euroopan parlamentin tarkistuksista neuvoston yhteiseen kantaan seuraavasta ehdotuksesta: Euroopan parlamentin ja neuvoston asetus energia-alan sääntelyviranomaisten yhteistyöviraston perustamisesta Komission ehdotusta muuttava EY:n perustamissopimuksen 250 artiklan 2 kohdan nojalla /* KOM/2009/0312 lopull. - COD 2007/0019 */





[pic] | EUROOPAN YHTEISÖJEN KOMISSIO | Bryssel 22.6.2009 KOM(2009)312 lopullinen 2007/0197/COD KOMISSION LAUSUNTO EY:n perustamissopimuksen 251 artiklan 2 kohdan kolmannen alakohdan c alakohdan nojalla Euroopan parlamentin tarkistuksista neuvoston yhteiseen kantaan seuraavasta ehdotuksesta: Euroopan parlamentin ja neuvoston asetus energia-alan sääntelyviranomaisten yhteistyöviraston perustamisesta KOMISSION EHDOTUSTA MUUTTAVA EY:n perustamissopimuksen 250 artiklan 2 kohdan nojalla KOMISSION LAUSUNTO EY:n perustamissopimuksen 251 artiklan 2 kohdan kolmannen alakohdan c alakohdan nojalla Euroopan parlamentin tarkistuksista neuvoston yhteiseen kantaan seuraavasta ehdotuksesta: Euroopan parlamentin ja neuvoston asetus energia-alan sääntelyviranomaisten yhteistyöviraston perustamisesta 1. Tausta Menettely Ehdotus toimitettiin Euroopan parlamentille ja neuvostolle (asiakirja KOM(2007) 530 – 2007/0197/COD): | 19.9.2007 | Euroopan talous- ja sosiaalikomitea antoi lausuntonsa: | 22.4.2008 | Alueiden komitea antoi lausuntonsa: | 10.4.2008 | Euroopan parlamentti antoi lausuntonsa ensimmäisessä käsittelyssä: | 18.6.2008 | Yhteinen kanta vahvistettiin yksimielisesti: | 9.1.2009 | Euroopan parlamentti antoi lausuntonsa toisessa käsittelyssä: | 22.4.2009 | 2. Komission ehdotuksen tavoite Ehdotus on osa kolmatta kaasun ja sähkön sisämarkkinoita koskevaa lainsäädäntöpakettia, jäljempänä ’kolmas paketti’, johon kuuluu kaksi direktiiviä ja kolme asetusta. Paketin päätavoitteena on ottaa käyttöön tarvittava sääntelykehys, jotta markkinat avautuisivat tosiasiallisesti ja kaasun ja sähkön yhtenäismarkkinat voitaisiin perustaa EU:hun Euroopan unionin kansalaisten ja tuotannonalojen edut huomioon ottaen. Tämän ansiosta hinnat voidaan pitää mahdollisimman alhaisina ja palvelujen tasoa ja toimitusvarmuutta parantaa. Tämä saavutetaan toteuttamalla seuraavat pääasialliset toimenpiteet: - tehostetaan riippumattomien kansallisten sääntelyviranomaisten suorittamaa valvontaa; - perustetaan virasto, joka varmistaa kansallisten sääntelyviranomaisten välisen tosiasiallisen yhteistyön ja tekee päätökset kaikista asiaankuuluvista rajanylitykseen liittyvistä kysymyksistä; - velvoitetaan verkonhaltijat tekemään yhteistyötä kaikkien energiansiirtoa Euroopassa koskevien sääntöjen yhdenmukaistamiseksi ja investointisuunnitelmien koordinoimiseksi; - eriytetään energiantuotanto ja -siirto tosiasiallisesti, jotta vältetään mahdolliset eturistiriidat, kannustetaan verkkoinvestointeja ja estetään syrjintä; - lisätään vähittäismarkkinoiden avoimuutta ja parannetaan niiden toimintaa; - parannetaan jäsenvaltioiden välistä solidaarisuutta ja alueellista yhteistyötä toimitusvarmuuden tehostamiseksi. 3. Komission huomiot 3.1 Yleistä Euroopan parlamentti hyväksyi täysistunnossaan 22. huhtikuuta 2009 kompromissipaketin, josta oli sovittu neuvoston kanssa ja jonka tarkoituksena oli päästä asetuksesta sopimukseen toisessa käsittelyssä. Tarkistukset koskevat pääasiassa seuraavia asioita: Viraston valtuudet seuraavissa asioissa: - edistymisen seuranta rajayhdysjohtokapasiteetin lisäämistä koskevien hankkeiden täytäntöönpanossa - Euroopan laajuisia energiaverkkoja koskevien suuntaviivojen toteutuksen edistäminen - valtuudet seurata sähkön ja maakaasun sisämarkkinoita sekä erityisesti vähittäishintojen kehitystä, verkkoon pääsyä ja kuluttajanoikeuksien noudattamista. Viraston organisaatio seuraavissa asioissa: - Johtokunnan jäsenten nimittäminen: Euroopan parlamentti nimittää kaksi jäsentä, komissio kaksi jäsentä ja neuvosto viisi jäsentä. - Euroopan parlamentti voi kutsua sääntelyneuvoston puheenjohtajan antamaan lausunnon parlamentin asiasta vastaavalle valiokunnalle. Komissio hyväksyy kompromissipaketin, koska se on johdonmukainen ehdotuksen yleisen tavoitteen ja yleisten periaatteiden kanssa. 3.2 Muutettu ehdotus Komissio muuttaa EY:n perustamissopimuksen 250 artiklan 2 kohdan nojalla ehdotustaan edellä esitetyn mukaisesti.